BIOGRAFIJA

Svetlana Vučić, rođena je 1977. godine u Zaječaru, po struci filolog savremenih jezika, engleskog i nemačkog, a sada psiholog, odmah po okončanju srednje škole, zapošljava se u Institutu srpskog naroda- Svetske srpske zajednice, Sremski Karlovci, odakle ubrzo prelazi u Skupštinu opštine Sremski Karlovci, gde ostaje do novembra 2000. godine i nastavlja da stiče svoja radna iskustva kroz preduzeća: DOO.” Infokanal” Sremski Karlovci; DOO.” Saxa-El” Novi Sad; Advokatske kancelarije Nikole J. Novaković i Advokatske kancelarije Nemanje Aleksića; Pokrajinske organizacije SPS u Vojvodini, Novi Sad i dr. Od 2012. godine zapošljava se u JP “Srbijagas” Novi Sad, kao referent Odeljenja za praćenje i razvoj kadrova Službe za ljudske resurse gde i danas radi.

Osnovno obrazovanje je stekla u OŠ “Boriša Kovačević” Sarajevo i OŠ ”Ljuba Nešić” u Zaječaru, a srednje u Karlovačkoj gimnaziji, Sremski Karlovci. Nakon više prekida studija na Višoj poslovnoj školi u Novom Sadu, stiče zvanje psihologa na Fakultetu za poslovne i pravne studije dr Lazar Vrkatić, Novi Sad- Odseku za poslovnu psihologiju gde nastavlja svoje usavršavanje na master studijama radi sticanja novih iskustava i znanja.

Od 2009. godine je postavljena za člana prvo Upravnog, a zatim i Nadzornog odbora JP “Nacionalni park Fruška Gora” Sremska Kamenica.

Kao nekadašnji sportista, bivši stipendista SRJ, danas se bavi sportovima i aktivnostima koje unapređuju zdravlje, poboljšavanju fizičke i mentalne sposobnosti. Instruktor i praktičar je više istočnih tehnika. Zaljubljenik je u prirodu za čije se očuvanju nesebično zalaže.

Govori engleski i nemački jezik.